Demokratska akcija (Venezuela)
Demokratska akcija (španjolski: Acción Democrática; skraćeno AD) je centristička politička stranka u Venezueli, osnovana 1941. godine. Osnivač stranke i njezina najistaknutija figura kroz historiju bio je Rómulo Betancourt, koji je u dva navrata bio predsjednik Venezuele. 

Demokratska akcija imala je presudnu ulogu u razvoju venezuelanske demokracije te je bila na čelu države tokom prvog, pravog demokratskog perioda (1945. – 1948.) u njezinoj historiji. Nakon što je desetogodišnja diktatura potpuno isključila AD iz sustava vlasti, državnim udarom iz 1958. godine, stranka se ponovo vratila u aktivnu politiku te je od početka 60-ih do 90-ih godina dala čak četiri predsjednika; među njima je bio i Rómulo Betancourt. Međutim, početkom 90-ih godina, renome stranke je gotovo pa potpuno nestao, što je bila posljedica izrazite korumpiranosti tokom mandata Jaimea Lusinchija i Carlosa Andrésa Péreza; potonji je smijenjen zbog korupcije 1993. godine te je nekoliko godina proveo u zatvoru. 

Nakon što je 1998. godine Hugo Chávez izabran za predsjednika, Demokratska akcija je postepeno gubila na važnosti među opozicijom, mahom zbog pojave novih stranaka (poput Nove ere ili Prvo pravda) koje su bile oštro protiv Chávezovog režima. Na izborima 2015. godine, AD je podržao opozicijsku koaliciju koja je uspjela ostvariti većinu u parlamentu te danas aktivnije sudjeluje u političkim događanjima.

Izborni rezultati

Parlament

Predsjednik

a Kandidat koalicije MUD, koja je konglomerat velikog broja opozicijskih stranaka, među kojima je i AD.

Vanjske poveznice

Političke stranke u Venezueli
Nacionalističke partije
Socijaldemokratske partije